Document ID: 31974R0305

ΚΑΝΟΝΙΣΜΟΣ (ΕΟΚ) αριθ. 305/74 ΤΟΥ ΣΥΜΒΟΥΛΙΟΥ της 4ης Φεβρουαρίου 1974 περί συνάψεως συμφωνίας υπό μορφήν ανταλλαγής επιστολών σχετικά με την τροποποίηση του άρθρου 7 του παραρτήματος 6 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 238,
τη σύσταση της Επιτροπής,
τη γνώμη της Συνελεύσεως,
Εκτιμώντας:
ότι η συμφωνία υπό μορφήν ανταλλαγής επιστολών, σχετικά με την τροποποίηση του άρθρου 7 του παραρτήματος 6 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας(1), υπεγράφη στις Βρυξέλλες στις 23 Νοεμβρίου 1973,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφήν ανταλλαγής επιστολών, σχετικά με την τροποποίηση του άρθρου 7 του παραρτήματος 6 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας, συνάπτεται εξ ονόματος της Κοινότητος.
Το κείμενο των επιστολών που αντηλλάγησαν προσαρτάται στον παρόντα κανονισμό.
Άρθρο 2
Όσον αφορά την Κοινότητα, ο πρόεδρος του Συμβουλίου των Ευρωπαϊκών Κοινοτήτων γνωστοποιεί, κατ' εφαρμογήν των διατάξεων των επιστολών που αντηλλάγησαν, ότι οι αναγκαίες διαδικασίες για την έναρξη ισχύος της συμφωνίας έχουν ολοκληρωθεί.
Άρθρο 3
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβρούργο, στις 4 Φεβρουαρίου 1974.

Labels: 3
17
18
15